
Saskaņā ar Publisko iepirkumu likuma 9. pantu 
Slimību profilakses un kontroles centra organizētā iepirkuma
„Rakstiskās un mutiskās tulkošanas pakalpojumi” 
	 (iepirkuma identifikācijas Nr. SPKC 2024/06)	

Pasūtītājs: Slimību profilakses un kontroles centrs, reģ. Nr. 90009756700, Duntes iela 22, K-5, Rīga, LV-1005, tālrunis 67501590, fakss 67501591.
Iepirkuma priekšmets un CPV kods: rakstiskās un mutiskās tulkošanas pakalpojumi, CPV kods: 79540000-1, 79530000-8.
Pretendents ir normatīvajos aktos noteiktajā kārtībā reģistrēta persona vai šādu personu apvienība jebkurā to kombinācijā, turpmāk – Pretendents.  
[bookmark: _Toc26600576]Tehniskā specifikācija: tehniskā specifikācija pievienota nolikumam, turpmāk – Nolikums, kā 1.pielikums un satur prasības, par kurām Pretendentam jāiesniedz piedāvājums.
Līguma izpildes vieta: Latvijas Republika.
[bookmark: _Ref379200265]Kontaktpersona: Juridiskās un resursu nodaļas vecākais juriskonsults Jānis Jakobovičs, tālr.: 67387674, e-pasts: janis.jakobovics@spkc.gov.lv.
Pasūtītājs nodrošina brīvu un tiešu elektronisku pieeju Nolikumam Pasūtītāja pircēja profilā  https://www.eis.gov.lv/EKEIS/Supplier/Organizer/865.
Informācijas sniegšana: ja piegādātājs ir laikus pieprasījis papildu informāciju par iepirkuma Nolikuma prasībām, Pasūtītājs to sniedz 3 (triju) darba dienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām. 
Pasūtītājs vienlaikus ar papildu informācijas nosūtīšanu (elektroniski un/vai pa pastu) ieinteresētajam piegādātājam, kas uzdevis jautājumu par Nolikumu, ievieto šo informāciju Pasūtītāja pircēja profilā www.eis.gov.lv pie attiecīgā Iepirkuma nolikuma un Pasūtītāja mājaslapā pie šī iepirkuma. Ieinteresētajam piegādātājam ir pienākums sekot informācijai, kas tiek publicēta Pasūtītāja pircēja profilā www.eis.gov.lv saistībā ar šo Iepirkumu. Ja minētās ziņas Pasūtītājs ir ievietojis Pasūtītāja profilā, tiek uzskatīts, ka ieinteresētā persona ir saņēmusi papildu informāciju.
Ieinteresētais piegādātājs EIS e-konkursu apakšsistēmā šā iepirkuma sadaļā var reģistrēties kā Nolikuma saņēmējs, ja tas ir reģistrēts Elektronisko iepirkumu sistēmā kā piegādātājs.[footnoteRef:2] [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883] 

Piedāvājuma iesniegšana un noformēšana:
Pretendenti sagatavo un iesniedz piedāvājumu saskaņā ar Nolikumā izvirzītajām prasībām;
Pretendents iesniedz vienu piedāvājuma variantu par visu iepirkuma priekšmeta apjomu;
Pretendents sedz visas izmaksas, kas saistītas ar tā piedāvājuma iepirkumam sagatavošanu un iesniegšanu Pasūtītājam.
Piedāvājums jāiesniedz elektroniski Pasūtītāja pircēja profilā, ievērojot šādas Pretendenta izvēles iespējas:
izmantojot EIS e-konkursu apakšsistēmas piedāvātos rīkus, aizpildot EIS Iepirkuma profilā ievietotās formas;
elektroniski aizpildāmos dokumentus elektroniski sagatavojot ārpus EIS un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
elektroniski sagatavoto piedāvājumu šifrējot ārpus EIS e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).Sagatavojot piedāvājumu, Pretendents ievēro, ka:
piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);
Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko parakstu;
piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
Pretendents piedāvājuma noformēšanā ievēro Elektronisko dokumentu  likumā un Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
Piedāvājuma dokumenti jāsagatavo latviešu valodā, izņemot piedāvājumam papildus pievienotos informatīvos materiālus (piemēram, ražotāja katalogus, bukletus), kas var tikt iesniegti arī svešvalodā. Ārvalstu publisko reģistru izsniegtie apliecinājumu dokumenti var tikt iesniegti svešvalodā ar pievienotu Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents.
Informāciju, kas ir komercnoslēpums atbilstoši Komerclikuma 19. pantam vai kas uzskatāma par konfidenciālu informāciju, Pretendents konkrēti norāda tikai uz tām piedāvājuma lapām (daļām), kuras satur šāda rakstura informāciju, ar atzīmi “Komercnoslēpums”. Komercnoslēpums vai konfidenciāla informācija nevar būt informācija, kas saskaņā ar normatīvajiem aktiem ir vispārpieejama, tai skaitā Nolikumā iekļautā informācija, kā arī piedāvātā cena.
Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
Visai Pretendenta piedāvājumā sniegtajai informācijai ir jābūt patiesai. Ja iepirkuma komisijai, turpmāk – komisija, rodas šaubas par Pretendenta piedāvājumā sniegto informācijas patiesību vai dokumenta kopijas autentiskumu, tai ir tiesības pieprasīt, lai Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju. Šajā punktā minētie dokumenti ir jāiesniedz komisijas norādītajā termiņā.
Piedāvājums elektroniski jāparaksta Pretendenta pārstāvēttiesīgajam vai pilnvarotajam pārstāvim, pievienojot pilnvaru vai citu pārstāvības tiesības apliecinošu dokumentu Pretendenta atlases dokumentu daļā. Pilnvarā precīzi jānorāda pilnvarotajam pārstāvim piešķirto tiesību un saistību apjoms.
Ja piedāvājumu iesniedz piegādātāju apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt piegādātāju apvienību ir jāparaksta katras piegādātāju apvienībā iekļautās personas pārstāvēttiesīgajam vai pilnvarotajam pārstāvim.
Pirms nolikuma 9.15. apakšpunktā noteiktā piedāvājuma iesniegšanas termiņa beigām Pretendents ir tiesīgs grozīt vai atsaukt iesniegto piedāvājumu, izmantojot attiecīgos EIS pieejamos rīkus.
Pēc nolikuma 9.15. apakšpunktā noteiktā piedāvājuma iesniegšanas termiņa beigām Pretendents:
nav tiesīgs grozīt iesniegto piedāvājumu;
ir tiesīgs atsaukt iesniegto piedāvājumu, rakstveidā par to informējot Pasūtītāju. Šajā gadījumā piedāvājuma atsaukšana izbeidz turpmāku Pretendenta līdzdalību šajā Iepirkumā.
[bookmark: _Ref536005527]Pretendenti piedāvājumus iesniedz ne vēlāk kā līdz 2024. gada 15.marta plkst. 10:00, iesniedzot Elektronisko iepirkumu sistēmas e-konkursu apakšsistēmā. Ārpus EIS Iepirkuma profila un/vai pēc noteiktā termiņa iesniegtie piedāvājumi tiks atzīti par neatbilstošiem nolikuma prasībām. Ārpus EIS Iepirkuma profila iesniegtie piedāvājumi neatvērti tiks nosūtīti atpakaļ iesniedzējam.
Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām. 
[bookmark: _Toc26600584]Iepirkuma priekšmeta daļas: 
[bookmark: _Toc26600577]Iepirkuma daļa Nr. 1 – rakstiskā tulkošana (t.sk. tulkoto tekstu rediģēšana) saskaņā ar tehnisko specifikāciju;
Iepirkuma daļa Nr. 2 – mutiskās (secīgā un sinhronā) tulkošana saskaņā ar tehnisko specifikāciju.
Pretendents piedāvājumu var iesniegt par katru daļu atsevišķi. 
Kvalifikācijas prasības Pretendentam:
[bookmark: _Ref379198462]pretendents ir reģistrēts normatīvajos aktos noteiktajā kārtībā;
[bookmark: _Ref484178188]pretendents pēdējo 3 (trīs) gadu laikā (skaitot līdz piedāvājuma iesniegšanas termiņam) ir sniedzis tulkošanas pakalpojumus veselības jomā vismaz piedāvātās līgumcenas apjomā:
iepirkuma priekšmeta 1.daļā: rakstiskās tulkošanas pakalpojumus veselības jomā ne mazāk kā 400 (četri simti) lappušu apjomā;
iepirkuma priekšmeta 2.daļā: ne mazāk kā 6 (sešus) mutiskos tulkošanas pakalpojumus veselības jomā, kopā ne mazāk kā 104 (viens simts četru) stundu apjomā.
Prasības Pretendentam un iesniedzamie dokumenti. Pretendentam jāiesniedz:
pretendenta pieteikums dalībai iepirkumā atbilstoši Nolikuma 2. pielikuma formai;
iepirkumu komisija par Nolikuma 11.1.punktu veiks pārbaudi Uzņēmumu reģistra datubāzē. Ārvalstī reģistrēts Pretendents iesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;
Iesniedzot piedāvājumu iepirkuma daļā Nr. 1: 
pretendenta pieredzes apraksts atbilstoši Nolikuma 3. pielikuma formai, ar ko pretendents apliecina, ka pretendents pēdējo 3 (trīs) gadu laikā (skaitot līdz piedāvājuma iesniegšanas termiņam) citiem pasūtītājiem ir sniedzis rakstiskās tulkošanas pakalpojumus veselības jomā ne mazāk kā 400 (četri simti) lappušu apjomā (par vienu lappusi tiek uzskatīta lappuse kurā ir 1800 rakstu zīmes, ieskaitot atstarpes starp vārdiem, „Times New Roman” rakstā, 12. burtu izmērs un atstarpes starp rindām 1,5 līnija);
ne mazāk kā 2 (divas) atsauksmes (oriģināls vai kopija) no pieredzes aprakstā minētajiem pasūtītājiem, kas saņemtas pēdējo 3 (trīs) gadu laikā (skaitot līdz piedāvājuma iesniegšanas termiņam) un kas apliecina, ka pretendents savlaicīgi un kvalitatīvi ir sniedzis rakstiskās tulkošanas pakalpojumus veselības jomā.
Pretendenta parakstīts apliecinājums, kas apliecina, ka Pretendents Pakalpojuma izpildē piesaistīs ne mazāk kā:
vienu tulku ar vismaz bakalaura grādu tulkošanas vai filoloģijas jomā, teicamu latviešu valodas un angļu valodas prasmi un 3 (trīs) gadu pieredzi, nodrošinot rakstisko tulkošanu veselības jomā;
vienu tulku ar vismaz bakalaura grādu tulkošanas vai filoloģijas jomā, teicamu latviešu valodas un franču valodas prasmi un 3 (trīs) gadu pieredzi, nodrošinot rakstisko tulkošanu veselības jomā;
vienu tulku ar vismaz bakalaura grādu tulkošanas vai filoloģijas jomā, teicamu latviešu valodas un krievu valodas prasmi un 3 (trīs) gadu pieredzi, nodrošinot rakstisko tulkošanu veselības jomā.
Apliecinājumā norāda Pakalpojuma izpildē piesaistīto tulka vārdu un uzvārdu un tā pakalpojuma sniegšanas veidu, kā arī apliecinājumam pievieno tulka parakstītu dzīvesgājuma aprakstu (CV) atbilstoši Nolikuma 4.pielikuma formai.
Iesniedzot piedāvājumu iepirkuma daļā Nr. 2: 
Pretendenta pieredzes apraksts atbilstoši Nolikuma 3.pielikuma formai, ar ko pretendents apliecina, ka pēdējo 3 (trīs) gadu laikā (skaitot līdz piedāvājuma iesniegšanas termiņam) vismaz 2 (diviem) citiem pasūtītājiem ir sniedzis ne mazāk kā 6 (sešus) mutiskos tulkošanas pakalpojumus ar veselību saistītos jautājumos, kopā ne mazāk kā 104 (vienu simtu četru) stundu apjomā.
Ne mazāk kā 2 (divas) atsauksmes (oriģināls vai kopija) no pieredzes aprakstā minētajiem pasūtītājiem, kas saņemtas pēdējo 3 (trīs) gadu laikā (skaitot līdz piedāvājuma iesniegšanas termiņam) un kas apliecina, ka pretendents savlaicīgi un kvalitatīvi sniedzis mutiskās tulkošanas pakalpojumus ar veselību saistītos jautājumos.
Pretendenta parakstīts apliecinājums, kas apliecina, ka Pretendents Pakalpojuma izpildē piesaistīs ne mazāk kā:
trīs tulkus ar vismaz bakalaura grādu tulkošanas vai filoloģijas jomā, teicamu latviešu valodas un angļu valodas prasmi un 3 (trīs)  gadu pieredzi, nodrošinot mutisko tulkošanu veselības jomā;
vienu tulku ar vismaz bakalaura grādu tulkošanas vai filoloģijas jomā, teicamu latviešu valodas un franču valodas prasmi un 3 (trīs)  gadu pieredzi, nodrošinot mutisko tulkošanu veselības jomā;
vienu tulku ar vismaz bakalaura grādu tulkošanas vai filoloģijas jomā, teicamu latviešu valodas un krievu valodas prasmi un 3 (trīs) gadu pieredzi, nodrošinot mutisko tulkošanu veselības jomā;
Apliecinājumā norāda Pakalpojuma izpildē piesaistīto tulka vārdu un uzvārdu un tā pakalpojuma sniegšanas veidu, kā arī apliecinājumam pievieno tulka parakstītu dzīvesgājuma aprakstu (CV) atbilstoši Nolikuma 4. pielikuma formai.
gadījumā, ja piedāvājumu iesniedz piegādātāju apvienība, jāiesniedz katra piegādātāju apvienības dalībnieka parakstīts dokuments (apliecinājums vai vienošanās), kurš apliecina katra piegādātāju apvienības dalībnieka pilnvarojumu vienam no dalībniekiem Pretendenta vārdā iesniegt piedāvājumu un apliecina katra dalībnieka uzņemtās saistības attiecībā uz dalību līguma izpildē, un slēgt līgumu gadījumā, ja pasūtītājs izvēlēsies šo piedāvājumu;
[bookmark: _Toc26600588]Tehniskais piedāvājums – pretendenta parakstīts tehniskā piedāvājuma detalizēts piedāvātā pakalpojuma apraksts saskaņā ar tehniskajā specifikācijā noteiktajām prasībām. Tehnisko piedāvājumu sagatavo un iesniedz saskaņā ar Tehnisko specifikāciju un Tehniskā piedāvājuma formu (pielikums Nr. 1).
Finanšu piedāvājums – iesniedz atbilstoši Nolikuma 5. pielikuma formai, cenas norāda euro bez pievienotās vērtības nodokļa (PVN). Pretendents norādītajā pakalpojuma cenā ietver visas tiešās un netiešās izmaksas, saskaņā ar tehnisko specifikāciju.
Piedāvājumu vērtēšana un lēmuma pieņemšana. Iepirkuma komisija:
pārbaudīs piedāvājumu atbilstību Nolikumā Pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par Pretendenta izslēgšanu no turpmākās dalības iepirkumā;
pārbaudīs Pretendentu atbilstību Nolikumā Pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par Pretendenta izslēgšanu no turpmākās dalības iepirkumā;
pārbaudīs finanšu piedāvājuma atbilstību un finanšu piedāvājuma – apliecinājuma formai. Pretendenti, kuru piedāvājums neatbildīs finanšu piedāvājuma formas prasībām, tiks izslēgti no turpmākās dalības iepirkumā. Pārbaudīs, vai finanšu piedāvājumā nav aritmētiskas kļūdas un vai piedāvājums nav nepamatoti lēts. Iepirkuma komisija labo Pretendenta piedāvājuma aritmētiskās kļūdas;
no visiem prasībām atbilstošajiem piedāvājumiem par iepirkuma uzvarētāju Iepirkumu komisija atzīs Pretendentu, kurš iesniedzis piedāvājumu ar viszemāko cenu;
pārbauda Publisko iepirkumu likuma (PIL) 9. pantā astotajā daļā norādīto izslēgšanas gadījumu esamību PIL 9.panta noteiktajā kārtībā attiecībā uz Pretendentu, uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst nolikumā noteiktajām prasībām, kā arī uz personālsabiedrības biedru, ja Pretendents ir personālsabiedrība, kuram būtu piešķiramas līguma slēgšanas tiesības. Ja pasūtītājs informāciju par Pretendentu, kas ir par pamatu Pretendenta izslēgšanai no turpmākās dalības Iepirkumā, iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu gadījumos, kad pasūtītāja iegūtā informācija neatbilst faktiskajai situācijai;
pārbauda un izslēdz Pretendentu no dalības iepirkumā Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktajos gadījumos;
3 (trīs) darba dienu laikā pēc iepirkuma komisijas lēmuma pieņemšanas visi Pretendenti tiks informēti par iepirkuma komisijas pieņemto lēmumu.
[bookmark: _Toc26600591]Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.
Līguma slēgšana un tā darbības termiņš: 
iepirkuma līgumu slēdz uz Pretendenta piedāvājuma pamata;
plānotais pakalpojuma sniegšanas ilgums: 24 mēneši;
līguma termiņš: līdz līguma summas sasniegšanai; 
Pakalpojums tiek veikts: Latvijas Republika;
līguma summa: līdz EURO 22 000,00 bez PVN;
Iepirkuma daļā Nr.1 – paredzamais līguma darbības termiņš ir līdz līguma summas EURO 17 600,00 (septiņpadsmit tūkstoši seši simti euro un 0 centi) bez PVN sasniegšanai;
Iepirkuma daļā Nr.2 – paredzamais līguma darbības termiņš ir līdz līguma summas EURO 4 400,00 (četri tūkstoši četri simti euro un 0 centi) bez PVN sasniegšanai;
samaksa un termiņš: 10 (desmit) dienu laikā no rēķina saņemšanas dienas;
pasūtītājam ir tiesības ieturēt samaksu no izpildītājam par Pakalpojuma izpildi pienākošās summas, ja izpildītājs nav izpildījis vai nepilnīgi izpildījis savas šajā Līgumā noteiktās saistības un savas darbības vai bezdarbības trūkumus nav novērsis vienas diennakts laikā;
līgums var tikt izbeigts pirms termiņa līgumā un normatīvajos aktos noteiktajos gadījumos, pusēm abpusēji vienojoties vai 30 (trīsdesmit) dienas iepriekš brīdinot otru pusi.
Pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja Pretendents neparaksta iepirkuma līgumu noteiktajā termiņā Pretendenta vainas dēļ, Pasūtītājs to uzskata par atteikumu slēgt līgumu; 
ja Pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir Pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

[bookmark: OLE_LINK2][bookmark: OLE_LINK1]1.pielikums –Tehniskā piedāvājuma forma uz 3 (trīs) lapām.
2.pielikums – Pretendenta pieteikuma forma dalībai iepirkumā uz 1 (vienas) lapas.
3.pielikums – Pretendenta pieredzes apraksta forma uz 1 (vienas) lapas.
4.pielikums – CV forma uz 1 (vienas) lapas.
5.pielikums – Pretendenta finanšu piedāvājums uz 1(vienas) lapas.

1. pielikums
iepirkuma
„Rakstiskās un mutiskās tulkošanas pakalpojumi”
(iepirkuma identifikācijas Nr. SPKC 2024/06)

Tehniskā specifikācija un tehniskā piedāvājuma forma

Vispārējās prasības:

Iepirkuma priekšmeta apjoms: pēc pasūtītāja pieprasījuma. Svešvalodas – angļu (90%), krievu (5%), franču (5%). Iespējamais apjoms līguma izpildes laikā: Aptuveni 1000 lappuses gadā, kuru aptuvenais sadalījums pa valodām: 50% - no svešvalodas latviešu valodā, 50% - no latviešu valodas svešvalodā. 
· Aptuveni 5 mutiskās tulkošanas pieprasījumi gadā (preses un citas konferences vai tikšanās). Kopējais plānotais tulkošanas apjoms – 30 tulka stundas;
· Aptuveni 5 rediģēšanas pieprasījumi gadā (aptuveni 30 lpp.) tekstiem angļu valodā. 
1. Iepirkuma priekšmeta daļa „Rakstiskās tulkošanas pakalpojumi”
	Nr. p.k.
	Tehniskā specifikācija
	*Tehniskais piedāvājums

	1.
	Pakalpojuma apraksts

	1.1.
	Pretendentam jānodrošina rakstisko darbu tulkošana no/uz latviešu valodas uz/no: angļu, franču, krievu valodu.
	

	1.2.
	Pretendentam jānodrošina iztulkoto dokumentu korektūra un rediģēšana.
	

	1.3. 
	Pretendentam jānodrošina kvalitatīva rakstiska tulkojuma veikšanu katram dokumentam, kas tiek iesniegts WORD/EXCEL, PDF vai citā formātā, individuāli noteiktajā termiņā un jānodrošina iztulkoto dokumentu korektūru/rediģēšanu pirms tā nodošanas pasūtītājam; standarta apjoms – 8 (astoņas) lappuses (1800 zīmes vienā lappusē, ieskaitot atstarpes) 1 (vienas) dienas laikā.
	

	1.4.
	Pretendentam, sniedzot pakalpojumu, jānodrošina dokumentu tulkojumu pareizības apliecināšana ar tulka parakstu, šie tulkojumi tiek noformēti saskaņā ar Ministru kabineta 22.08.2000. noteikumiem Nr. 291 "Kārtība, kādā apliecināmi tulkojumi valsts valodā".
	

	1.5.
	Pretendentam jānodrošina vienotas, pareizas un konsekventas terminoloģijas lietošana tulkotajos tekstos.
	

	1.6.
	Pretendentam jānodrošina tulkotajos tekstos pareiza gramatika. 
	

	1.7.
	Pretendentam jānodrošina teksta pilnīgums, t.i. pareiza skaitļu, atsevišķu burtu un to kombināciju, visa veida simbolu, formulu, attēlu utt. iekopēšana.
	

	1.8.
	Pēc pieprasījuma pretendents nodrošina SPKC amatpersonu svešvalodā sagatavotu dokumentu rediģēšanu un korektūru.
	

	1.9. 
	Pretendentam jānodrošina maketēšanas atbilstība tulkojamajam tekstam, ieskaitot kursīva lietošanu, pasvītrojumus.
	

	1.10.
	Pretendentam jānodrošina tulkojamā materiāla sākotnējais formāts (tabulas un attēli tiek attēloti tieši tādā pašā formātā, kādā tie ir oriģināldokumentā), izņemot PDF failus.
	

	1.11.
	Pretendents atbilstoši pasūtītāja pieteikumā norādītajam veikto tulkojumu Pasūtītājam nosūta pa e-pastu vai iesniedz izdrukātā veidā, nodrošinot iztulkotā materiāla piegādi Pasūtītājam Rīgā, Duntes ielā 22, K-5, bez papildus samaksas.
	

	1.12.
	Pretendents apņemas neizmantot savās privātajās interesēs, nodot trešajām personām vai citādā veidā izpaust tā rīcībā esošo tulkojamo materiālu saturu, ja tam nav saņemta īpaša pasūtītāja rakstveida atļauja.
	

	1.13.
	Pretendents nodod visas autortiesības uz tulkojumiem pasūtītājam tādā apmērā, lai tas ar tiem var brīvi rīkoties pēc saviem ieskatiem, publicēt, nodot trešajām personām bez pretendenta piekrišanas, un pretendents nepretendē uz atsevišķas autoratlīdzības saņemšanu no pasūtītāja vai trešajām personām nedz tulkojumu nodošanas brīdī, nedz arī tālākā nākotnē.
	

	2.
	 Rakstisko darbu tulkošanas termiņš

	2.1.
	Pretendentam jānodrošina parasta pasūtījuma pieteikuma, kura apjoms pārsniedz 20 (divdesmit) lappuses, izpilde ne vēlāk kā 10 darba dienu laikā. Ja atsevišķa Pasūtījuma pieteikuma apjoms pārsniedz 40 (četrdesmit) lappuses, tā izpildes termiņš var tikt pagarināts, iepriekš vienojoties.
	

	2.2.
	Pretendentam jānodrošina parasta pasūtījuma pieteikuma, kura apjoms nepārsniedz 20 (divdesmit) lappuses, izpilde ne vēlāk kā 5 darba dienu laikā. 
	

	2.3.
	Pretendents nepieciešamības gadījumā nodrošina steidzamu rakstisku tulkošanu 2 (divu) stundu laikā pasūtījumam, kas nepārsniedz 2 (divas) lappuses (1800 zīmes vienā lappusē, ieskaitot atstarpes).
	

	2.4.
	Pretendentam jānodrošina steidzama pasūtījuma pieteikuma, kura apjoms nepārsniedz 8 (astoņas) lappuses, izpilde ne vēlāk kā 1 darba dienas laikā, turpmāk – steidzams pasūtījums.
	

	3.
	Samaksa par rakstisko darbu tulkošanu

	3.1.
	Samaksa par izpildīto rakstisko darbu tulkojumu tiks veikta proporcionāli rakstu zīmju skaitam.
	

	3.2.
	Ja iztulkotā teksta apjoms ir mazāks par 900 rakstu zīmēm vai vienāds ar 900 rakstu zīmēm, ieskaitot atstarpes starp vārdiem, ”Times New Roman" rakstā 12. burtu izmērā un atstarpēm starp rindām - 1,5 līnijas, samaksa tiek aprēķināta kā puse no cenas par vienu lappusi.
	

	3.3.
	Ja tulkojamais teksts sastāv no cipariem, kurus nav nepieciešams tulkot, samaksa tiek aprēķināta proporcionāli rakstu zīmju skaitam, neieskaitot ciparus.
	


* Aizpilda Pretendents, ņemot vērā tehniskās specifikācijas prasības.

2. Iepirkuma priekšmeta daļa „Mutiskās tulkošanas pakalpojumi”
	Nr. p.k.
	Tehniskā specifikācija
	*Tehniskais piedāvājums

	1.
	Pakalpojuma apraksts

	1.1.
	Pretendents nodrošina tulkojumus uz/no šādām valodām: latviešu, angļu, krievu, franču. Pretendents nodrošina sinhrono vai secīgo tulkojumu no latviešu valodas svešvalodā, no svešvalodas latviešu valodā.
	

	1.2.
	Ja pasūtītājam nepieciešams tulkojums valodā/no valodas, kas nav noteikta līgumā, tā tiek pielīdzināta kādai no valodām, kas atbilst prasītajai valodai pēc valodu grupas kritērija..
	

	1.3.
	Pretendentam, izpildot pasūtījumu, jāievēro konfidencialitāte.
	

	1.4.
	Ja pasūtījuma izpilde notiek ārpus Rīgas pilsētas, Pasūtītājs nodrošina tulka nogādāšanu uz pakalpojuma izpildes vietu no/uz Duntes ielu 22, Rīgā.
	

	1.5.
	Ja pasūtījuma izpilde notiek ārpus Rīgas pilsētas un ilgst vairāk kā 1 (vienu) dienu, Pasūtītājs nodrošina tulku ar viesnīcu, kura serviss un izmaksas tiek pielīdzināmas Ministru kabineta 2010.gada 12.oktobra noteikumiem Nr.969 „Kārtība, kādā atlīdzināmi ar komandējumiem saistītie izdevumi“.
	

	2. 
	Mutisko tulkošanas darbu termiņi:

	2.1. 
	Pretendents nodrošina kvalitatīvu mutisku (sinhronu vai secīgu) tulkojumu pasūtītāja norādītajā vietā un laikā Latvijas Republikā, ja pakalpojums pieteikts 3 (trīs) dienas iepriekš.
	

	2.2.
	Latvijas Republikā, ārpus Rīgas pilsētas robežām - izdarot pieteikumu vismaz 7 darba dienas pirms pasākuma norises dienas.
	

	2.3.
	Īpaši steidzamos gadījumos Latvijas Republikā - izdarot pieteikumu vismaz 1 (vienu) darba dienu iepriekš, turpmāk – steidzams gadījums. 
	

	3.
	Samaksa par mutiskās tulkošanas darbu:

	3.1.
	Viena tulkošanas stunda ir 60 (sešdesmit) minūtes.
	

	3.2.
	Samaksa par izpildīto mutisko darbu tulkošanu tiek veikta proporcionāli nostrādātajam minūšu skaitam.
	


* Aizpilda Pretendents, ņemot vērā tehniskās specifikācijas prasības.





2. pielikums

iepirkuma
„Rakstiskās un mutiskās tulkošanas pakalpojumi”
 (iepirkuma identifikācijas Nr. SPKC 2024/06)
Pretendenta pieteikums
	Informācija par pretendentu

	Pretendenta nosaukums:
	

	Reģistrācijas numurs un datums:
	

	Juridiskā adrese:
	

	Pasta adrese:
	

	Tālrunis:
	
	Fakss:
	

	E-pasta adrese:
	

	

	Finanšu rekvizīti

	Bankas konta numurs:
	

	

	Informācija par pretendenta kontaktpersonu (atbildīgo personu)

	Vārds, uzvārds:
	

	Ieņemamais amats:
	

	Tālrunis:
	
	Fakss:
	

	E-pasta adrese:
	



APLIECINĀJUMS:
Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkumā norādītās prasības. Mēs apliecinām piedāvājumā sniegto ziņu patiesumu un precizitāti. 
Piesaistītie apakšuzņēmēji:
	Apakšuzņēmējs
	Apakšuzņēmējam izpildei nododamā līguma daļa
	Sniedzamo pakalpojumu vērtība no kopējās iepirkuma līguma vērtības 

	
	
	

	
	
	



Datums
	Pretendenta paraksts:
	


	Vārds, uzvārds:
	


	Amats:
	




3.pielikums
iepirkuma
„Rakstiskās un mutiskās tulkošanas pakalpojumi”
(iepirkuma identifikācijas Nr. SPKC 2024/06)

PRETENDENTA PIEREDZE IEPIRKUMA PRIEKŠMETAM LĪDZĪGU 
PAKALPOJUMU SNIEGŠANĀ (FORMA)


	Nr.p.k.
	Pasūtītāja nosaukums, kontaktpersona, tālruņa numurs
	Pakalpojuma nosaukums

	Līguma summa, 
EURO bez PVN*
	Līguma izpildes periods
(no – līdz)
(mm/gggg)

	Pieredze pakalpojuma sniegšanā, kas apliecina atbilstību nolikuma 12.3. un/vai 12.6.punktam

	1. 
	
	
	
	

	2. 
	
	
	
	

	3. 
	
	
	
	

	4. 
	
	
	
	


*Lai nepārkāptu komercnoslēpumus par privātiem uzņēmumiem, norādīt to nosaukumus, vai plašāku informāciju iespēju robežās.





4.pielikums
iepirkumam
„Rakstiskās un mutiskās tulkošanas pakalpojumi”,  
(iepirkuma identifikācijas Nr. SPKC 2024/06)

[bookmark: _Ref392250948]CV forma*

	Vārds, uzvārds
	

	Amata nosaukums
	


Izglītība:
	Gads (no/līdz):
	

	Izglītības iestāde:
	

	Specialitāte:
	

	Izglītību apliecinošs dokuments:
	


Kvalifikāciju paaugstinoši kursi:
	Gads (no/līdz):
	

	Izglītības iestāde:
	

	Kursa nosaukums:
	

	Izglītību apliecinošs dokuments:
	


Darba pieredze*:
	Gads (no/līdz):
	

	Darba vieta:
	

	Amats:
	

	Pienākumi:
	



Norādīt valodas, kurās nodrošina profesionālu tulkojumu rakstveidā un/vai mutvārdos.  Valodu prasmes līmenis jānorāda atbilstoši Europass valodu pasei. CV jāpievieno sertifikāti vai apliecinātas citu dokumentu kopijas, kas apliecina tulka valodas prasmi.

	Valoda
	Sapratne
	Runāšana
	Rakstīšana

	
	
	
	


Profesionālās darbības laikā veiktie nozīmīgākie tulkošanas darbi vai projekti:
	Darba izpildes gads
	Darba apjoms
	Darba / projekta apraksts

	
	
	


*Pakalpojuma sniegšanā iesaistīt paredzētais speciālists norāda savu izglītību un darba pieredzi un citu informāciju, kas apliecina speciālista atbilstību Nolikuma  12.5. un/vai 12.8.punkta prasībām.

Es, apakšā parakstījies, apliecinu, ka augstākminētais pareizi atspoguļo manu izglītību, kvalifikāciju un darba pieredzi.

Ar šo es apņemos:
	No
	Līdz

	<perioda sākums>
	<perioda beigas>



saskaņā ar Pretendenta ‑ <pretendenta nosaukums> (turpmāk - Pretendents) piedāvājumu piedalīties <pakalpojuma nosaukums>, gadījumā, ja tiek pieņemts lēmums slēgt iepirkuma līgumu ar Pretendentu.
	<Vārds, uzvārds>

	<Paraksts>

	<Datums>





5.pielikums
iepirkumam
„Rakstiskās un mutiskās tulkošanas pakalpojumi”,  
(iepirkuma identifikācijas Nr. SPKC 2024/06)

PRETENDENTA FINANŠU PIEDĀVĀJUMS (FORMA)
(Pretendenta nosaukums) finanšu piedāvājums iepirkumam „Rakstiskās un mutiskās tulkošanas pakalpojumi”, identifikācijas Nr. SPKC 2024/06 ir:
1. Iepirkuma priekšmeta daļā Nr. 1 „Rakstiskās tulkošanas pakalpojumi”
	Nr.p.k.
	Valoda
	*Cena par vienu lappusi EURO (bez PVN) no svešvalodas uz latviešu valodu
	*Cena par vienu lappusi EURO (bez PVN) no latviešu valodas uz svešvalodu

	
	
	1
	2

	1. 
	Tulkošana parasta pasūtījuma pieteikuma izpildes gadījumā (iekļaujot teksta koriģēšanu un rediģēšanu)

	1.1.
	Angļu
	
	

	1.2.
	Franču
	
	

	1.3.
	Krievu
	
	

	2.
	Tulkošana steidzama pasūtījuma pieteikuma izpildes gadījumā (iekļaujot teksta koriģēšanu un rediģēšanu)

	2.1.
	Angļu
	
	

	2.2.
	Franču
	
	

	1.3.
	Krievu
	
	

	3.
	Teksta koriģēšana un rediģēšana

	3.1.
	Angļu
	
	

	3.2.
	Franču
	
	

	1.3.
	Krievu
	
	

	Cena kopā EURO (bez PVN):
	∑1= 
	∑2=

	Pavisam kopā (∑1 + ∑2 ) EURO (bez PVN):   
	



* Cenā iekļauti visi tieši un netieši ar pakalpojuma sniegšanu saistītie izdevumi, kā arī visi piemērojamie nodokļi un valsts noteiktie obligātie maksājumi, izņemot pievienotās vērtības nodokli.




2. Iepirkuma priekšmeta daļā Nr. 2 „Mutiskās tulkošanas pakalpojumi”
	Nr.p.k.
	Valoda
	*Cena par vienu stundu EURO (bez PVN) no svešvalodas uz latviešu valodu
	*Cena par vienu stundu EURO (bez PVN) no latviešu valodas uz svešvalodu

	
	
	1
	2

	1. 
	Secīgā tulkošana parasta pasūtījuma pieteikuma izpildes gadījumā 

	1.1.
	Angļu
	
	

	1.2.
	Franču
	
	

	1.3.
	Krievu
	
	

	2.
	Secīgā tulkošana steidzama pasūtījuma pieteikuma izpildes gadījumā 

	2.1.
	Angļu
	
	

	2.2.
	Franču
	
	

	1.3.
	Krievu
	
	

	3.
	Sinhronā tulkošana parasta pasūtījuma pieteikuma izpildes gadījumā

	3.1.
	Angļu
	
	

	3.2.
	Franču
	
	

	1.3.
	Krievu
	
	

	4.
	Sinhronā tulkošana steidzama pasūtījuma pieteikuma izpildes gadījumā

	4.1.
	Angļu
	
	

	4.2.
	Franču
	
	

	1.3.
	Krievu
	
	

	Kopā cena:
	∑1=
	∑2=

	**Cena EURO (bez PVN) par katru 1 (vienu) stundu ārpus Rīgas pilsētas teritorijas, neveicot mutiskās tulkošanas pakalpojumu∑3:
	

	***Cena EURO (bez PVN) par 1 (vienu) diennakti ārpus Rīgas pilsētas teritorijas, neveicot mutiskās tulkošanas pakalpojumu∑4:
	

	Pavisam kopā (∑1 + ∑2 +∑3+∑4) EURO (bez PVN):    
	


* Cenā iekļauti visi tieši un netieši ar pakalpojuma sniegšanu saistītie izdevumi, kā arī visi piemērojamie nodokļi un valsts noteiktie obligātie maksājumi, izņemot pievienotās vērtības nodokli.
** Pasūtītājs nodrošinās tulka nogādāšanu uz pakalpojuma izpildes vietu uz/no Duntes ielas 22, Rīgā.
*** Pasūtītājs nodrošinās tulka nogādāšanu uz pakalpojuma izpildes vietu uz/no Duntes ielas 22, Rīgā, kā arī viesnīcu, ja pasūtījuma izpilde notiek ilgāk par 1 (vienu) dienu.



1

8

